rlitschk/wikidir huggingface dataset:
Roulette is oans vo de beliabtasdn Glicksspui. Es wead heit sowoi in Online-Casinos gspuit ois wiar aa in Spuibankn. As Zui is, in jedn oanzlna Spui (Coup) im Voahinein za darodn, auf wejcha Zoi de Kugl im sogenanndn Kessl foin wead. Mid da Auffoaderung „Faites vos jeux!“ („Mochn Se Eana Spui") bidd da Croupier de Spuia um eanare Eihsätz. De wern mid Jetons gleisdt. Entweda legt da Spuia sejm sei Jetons afs Tobleau oda ea bidd en Croupier, des fia eam z doa und nennt (ononciad) de Zoi oda Zoingruppn, auf de ea setzn mog. De Eihsätz miassn zmindast des an jedn Diisch oogebane Minimum bedrogn und deaffa des je noch Wettart unterschiedliche Maximum ned ibaschreidn. San gmua Eihsätz gocht, setzt da Croupier de Roulette-Scheibn in Bewegung und wiaft de Kugl gegn de Drahrichtung in an Zylinda. Aa 'etz deaf znaxt no gsetzt wern. Noch da Oosog „Rien ne va plus." („Nix gäd mehra") deaf ned mehr gsetzt wern. Soboid de Kugl in am Nummanfoch liagn bleibt, sogt da Croupia de Gewinnzoi, ia Foarb und de weidan gewinnadn oafochn Chancn laut oo, und zoagt mid seim Rechn (Rateau) af de Gewinnzoi. Znaxt wern de valiaradn Eihsätz – de sogenannte Massn
Die Ereignisse im Gasthofe is a komische Scenenreihe in 1 Akt, zusammengestellt von Johann Nestroy. Sie is aum 3. Mai 1842 aun an anzich'n Åb'nd im Theater an der Wien in Wean „zum Vortheile des Institutes der barmherzigen Schwestern“ aufg'füahrt wuan. Da Text is nimma zum auffind'n. Füa's Theater an der Wien is des Stückl ois dritta Teu von an Einakta-Åb'nd mit'n Vameak „komische Szenenreihe in 1 Akt, zusammengestellt von Johann Nestroy“ auf'n Theatazedl aukündicht wua'n. De gaunze G'schicht håt „zum Vortheile des Institutes der barmherzigen Schwestern“ ståttg'fund'n, heutz'tågs no imma ois „Krankenhaus der Barmherzigen Schwestern in Gumpendorf“ bekaunnt. Aun dem Åb'nd woa'n vom Kaisahaus de Kaisamuada, zwaa Eazheazög' mit eahnare Söhn' und da Prinz vom Füascht'ntum Salerno, da Leopold von Neapel-Sizilien, auwes'nd. Da Text is nimma aufz'find'n, aus'n Theatazedl kaunn ma sehg'n, dass da Nestroy in Bauanbuasch'n Dappl und in Diena Stock, da Alois Grois in Fuahmau Radschuh und in Impresario Quiriquaggio und da Wenzel Scholz in Oba Konrad g'spüit hau'm. De aundan Einakta woa'n des Melodram Der vier und zwanzigste Februar vom Zacharias Werner (1768–1823), in dem da bekaunnte Hofschauspüla Carl von La Roche (1794–1884) mitg'måcht håt, des Liederspiel Die weiblichen Drillinge vom Karl von Holtei (1798–1880), dea
Hinüber – Herüber – Hinüber − Herüber is a ois Intermezzo aug'legte Poss'n nåch ana im Humorist easchienanan Anekdot'n, de wo vom Johann Nestroy dramatesiat wua'n is. Des Stückl is 1844 entstaund'n und aum 16. Meaz von dem Joahr im Theater in der Leopoldstadt ois „Benefiz-Vuastöllung“ füa'n Nestroy zum eascht'n Moi aufg'füaht wua'n. Da net b'sundas g'scheite ois wia'r aa dickkopfate Wiat håt duach an Påchtvatråg 5000 Guid'n kriagt. Von zwaa Spitzbuam – de wo'r a füa'r englische Loads hoit – wiad a valeitet, a scheinboa leicht zum g'winnate Wett' zum ohschliaß'n: Ea soi a Viat'lstund laung sei Pend'luah auschaug'n und im Takt vom Perpendikel „Hinüber – Herüber“ såg'n, ohne dass a si dabei ohlenk'n låss'n deaf. Tatsächli sågt a stua de Wäata und kau weda duach'n Köna, no duach'n Hausknecht drau g'hindat wea'n, jå sogoa net amoi duach'n desweg'n in G'foah kummat'n „Heurathscontract“ (Valobung) von seina Tochta mit an reich'n oid'n Aumtmau (Beziaks-Owabeaumta). De zwaa Gauna vaschwind'n mit ana Ausred mit seina Briaftåsch'n und wia'r a endli sei Wett' beendet håt, san's scho davaug'rennt. Då wett sei Frau mit eahm, dass a seine Guid'n nimma z'ruckkriag'n wiad und setzt de Valobung von da Tochta mit dem hamlich in sie
Hera woar in da griachischn Mythologie de Geddin vo da Eh und da Gebuat, iah Naum bedeit "Herrin", wos af iahn Titl "Geddakenigin" hihweist. Se woar de ejdaste Tochta vo Kronos und Rhea. Vaheirad woar se mid Zeus, dea gleichzeidig iahr Bruada woar. Weng sei vuin Affean woar se meist saua af iahn, midm Kompf zwischn eana hom se de oidn Griachn unta ondam monche Natuakatastrophn eakleat. Kinda vo de zwoa woarn z. B. Hephaistos, Ares und Hebe. Attribute vo da Hera san zum Beispui da Granatopfe ois Zeichn vo da Fruchtboakeit und a Szepta fia iahn Herrschoftsonspruch.
De drei Zaubafoamln in da Statik lautn: ∑ H = 0 {\displaystyle \sum H=0} ∑ V = 0 {\displaystyle \sum V=0} ∑ M = 0 {\displaystyle \sum M=0} De Summan vo oin horizontoin Kräftn is nui! De Summan vo oin veatikoin Kräftn is nui! Und de Summan vo oin Maumentn is nui! Waunst de kaunst, hosd scho gwunna, wäu im Grunde is sonst nimma vü. Mit den drei Gleichgwichtsbedingungan rechnan ma uns de Auflogakräft' und de Schnittgressn aus. Jeda Bautäu, wuascht ob's hiaz a Träga, a Deckn, a Bruckn oda sunstwos is, muass iagendwo aufliagn. De Lost, wos aufn Bautäu kummt, wiad iwa'd Aufloga weidagleit'. Des hoaßt, de Aufloga setzn unsam Bautäu an Widastaund entgegn, des san de Auflogakräft'. De miassn natiali so groß sei, dass de Summan vo oin Kräftn und Maumentn nui is, wäu genau daun is unsa System im Gleichgwicht. Schau ma uns a poa Beispü' dazua au, dass a bissl a Gfüh kriagts, wia sowos owerennt. Mia haum an 10,0 m laungan Träga, dea wos mit 12 kN in Födmittn belost' wiad. Links is des Aufloga A, des is a gelenkigs Aufloga, des wos veatikole und horizontole Kräft' aufnehman kau. Rechts is des Aufloga B, des
Heinz Peter Prüller (* 30. April 1941 in Wean) is a estareichischa Journalist und Kommentator. Man kennt eahm vua oim von de Forme Aans-Iwatrogungan, de wossa owa seid 2009 nimma mochn duat. 1962: Spuatchef beim Omd-Express, speda beim legendean Express (Des woara Zeidung) 1965: easchte Live-Iwtrogungan im Radio und im Feansehn 1967: easchte Fernseh-Studioiwatrogungan seit 1971: Formel-1- und Skireporta bei da „Kronen Zeidung“ 1976–1986: Chefredaktör von da „skiwelt – tenniswelt“, nochan vom „Sportmagazin“ 1989–1995: Hauptabtäulungsleita Spuat im ORF-Radio, nochan daunn Chefreporta vom Sport im ORF 1965–2008: Kommentator vo de Formel-1-Rennen im ORF-Fernsehen 2009–2011: Kommentator vo de Formel-1-Rennen bei Sky Deitschlaund Formel 1: ORF schickt Moderator Heinz Prüller in Pension. Archiviert vom Original [1] am 10. Feba 2009; abgerufen am 16. April 2019.
D´Vandana Shiva (* 5dn Novemba 1952 in Dehradun, Indien) is a indische Umwödschizarin, Biagarechtlarin und Feminisdin. Se hod im 1993ga Joa in altanatifn Noböbrais gwunga, wais fiar a sauwane Natua kembfd und s'Dema fum Umwödschuz recht eafoigreich unta d'Leit brocht hod und dabai oiwai an bsondan Blikwünki auf de schbeziele Situazion fu de Waiwalaid ghobt hod und aso an Feminismus mid da Ekologi fabindn kina hod. Se is im Noadn fu Indien, im Bundesschdod Uttarakhand ned waid fum Himalaya auf d'Wöd kema. D'Ötan fu ia woan zeascht oi zwoa Beaumte, d'Muada ois Leararin und da Fota bain Milidea, haum owa schbeda eanare Bosdn aufgem und han Bauan woan. Aso hod de Vadana Shiva schau ois Kind s'Lem am Laund und mid da Natua kena gleand, owa drozdem a a Büdung noch westlichn Schdandad midgriagt. In deara Zeid hod si in Indien a fü dau in da Laundwiatschoft, ois is modeanisiad woan und neiche Föda und Plantaschn han auglegt woan und so hod domois schau midgriagt, wia oag si ois faendat waun mid fü Dechnik und Kemi in d'Umwöd aigriffa wiad und de uaschbringlichn Foamen fu da Laundwiatschoft faschwindn. Schbeda hods daun Fisik schdudiad und zwoa ned neta in Indien sondan
Sherrelwood is a Stod im Adams County im US-Bundesstoot Colorado, Vaeinigte Stootn, mid 18.287 Eihwohna (Stond: 2010). De geografischn Koordinatn san: 39,84° Nord, 105,00° West. Des Einzugsgebiet da Stod betrogt 6,4 km², davo 6,3 km² Lond.
Dehradun (Hindi: देहरादून, Dehrādūn; fria a Dehra Doon gschrim) is seid'n Nofemba 2000 d'brovisoarische Hauptschdod fum Bundesschdod Uttarakhand in Indien. Dehradun is oane fu de ödasdn Schdet in Indien und foa friara d'Hauptschdod fu Garhwal. In de Gurkha-Griag woas ob 1814 oans fu de Zü fum britischn Milidea, wos domois dafia gsoagt hod das de nepalesische Kontroin fu deara Region a End hod und se dafia de han, wos doat auschofn kinan. Noch da Foikszelung fu 2001, lem heit in Dehradun 447.808 Leit. Bekaunt is de Schdod in Airopa und Amearika foa oim a desweng, wai doatn im Zwoatn Wödgriag as Loga woa, wo de Englenda ole Schdodsbiaga fum Deitschn Reich, des in gauns Asien dawischt haum, aigschbead haum. Unta aundam woa doatn a da Harrer Heinrich und da Aufschneiter Beda aigschbead, befoa de zwoa ausbrocha han und fu doat aus eana berümte Flucht noch Tibet augfaunga haum. De bekaunte Umwödschuz-Aktivistin Vandana Shiva is a fu doat. Dehradun hoast a da Distrik rund um de Schdod, dea mid da Schdod söwa 3088 km² hod und wo 1.025.680 Leit wonan. t'Ofiziele Intanetseitn fu da Schdod Dehradun (auf Englisch) Da Baunhof fu Dehradun S'Insdidut fia Woidfoaschung D'Schdatue fu da Tara und d'grosse
De Soizbuaga Exulantn woan evangelische Leit de im 17dn und frian 18dn Joahundat aus'n Eazbisdum Soizbuag in mearane Wön fadrim und aus'n Laund gjogt woan san. Bedrofn woan foa oim protestantische Leit aus da Schdod Soizbuag söwa, Beaglaid aus Dianbeag bai Hallein und Beachtsgodara, owa a Bauan ausn Defereggendoi und ausn Zilladoi und kleeanen Grupn aus Rodschdod und Gastain. Des Woat Exulant kimd aus'n Lodainischn fum Partizip Presens fu exulare (eigentli exsulare) und hoast so fü wia Ausgjogta, Fadriwana. Des Woat lait si söwa wida fu ex (aus) und 'solum (Grund und Bon) o. Des modeane Woat Exil lait si a fu deara Wuazl o. In da heiting Gschichtsfoaschung fawent ma as Woat Exulant hauptsechli fia de Zeid fum 16dn bis zan 18dn Joahundat und ma moand damid de efangelischn Leit, de zwengam Glaum aus eanara Hoamad dafau miassn haum. In dem Sin is a Exulant wea gwen, dea fu da Obrigkaid aus'n Laund fajogt woan is. Im Untaschiad dazua hods a Leit gem, de ned ausn Heaschoftsbereich fu eanam Hean fadrim sondan in dem sein Laund in a aundane Region umgsidlt woan san. De hod ma domois Transmigrantn gnend. Obfa fu soichane religiesn Fadraiwungen han owa ned neta Protestantn
Hilton Worldwide (friacha Hilton Hotels) is a amerikanische Firma mid Sitz in Tysons Corner, in da Nachn vo Washington, D.C., und oane vo de greßdn Hotejkeedn wejdweid. De Hotejkedn is 1919 duachn Conrad Nicholson Hilton z Cisco (Texas) grindt und seitdem za oana fiahradn Hotejmarkn ausbaut worn. In da easchdn Hejftn vom Joarhundad hod ses nua in da USA gebn. De wäidweide Expansion begann mid da Eaöffnung des Caribe Hilton in Puerto Rico 1949. Des easte Standhax in Europa vaschoffte sich Hilton 1955 mid am Hilton Isanbul, drei Jahre spada folgte da easte deitsche Vatreta in Berlin. Hilton war des easte Heisl, des den Gäsdn Onehmlichkeidn wia Feanseha und Telefon mid Direktwahl bot. 1949 wurdn Hilton Hotels Coapoaation und Hilton Internationoi gründt, um zwischn den Hotels in den USA und dane außerhoib zua unterscheidn. De internationaln Markenrechte wurdn End da 1960ea Jahre an de britische Firma The Hilton Group plc vakafft. Nochdem Hilton International mehrfach den Besitza wexlte, übanahm 1987 de britische Firma Ladbroke Group PLC des Unternehma. Im Jahr 1997 vaeinbardn beide Hilton-Konzerne a Zuasammenarbad auf Marketingebene, um fia de Kundn a oanheitlichs Auftredn zua gewährleisdn. Zuasammenarbad im Sals- und Marketingbereich oanschliaßlich oans gemeinsama Logos. Im Februar 2006 ging
Annapolis is de Habtstod des US-Bundesstaats Maryland in den Vaeinigdn Stootn und Sitz da Countyvawoidung (County Seod) des One Arundl Countys. Do liagt da Sitz da United Stats Navoi Academy. Onapolis is heid a prosperierend Hafensterdt. In ihrn divasn Hofenbuchdn (Marinas) liagn hunderte vo Segelyachdn, de zua fast ganzjährign Segelsaison in da Chesapeake Bay kreizn.
A Segelboot is a Spoatboot, des in easta Linie duach Windkroft betriebn werd. Vom Segelschiff unterscheidet 's sich duach sei geringre Gress. Segelboote könna oanaseits in Join (de san foamstobil) und Kielboote (gewichtsstobil) aufteild wern und zum andern in Oanrumpf- und Mehrrumpfboote (zum Beispui Segelkatamarane). Gewichtsstobile Segelboote, de zuadem aa üba oan Wohnraum mid Kojn und Kuche vafügn, wern oft ois Segelyachdn bezeichnet, insbesondere wenn sie länga ois etwa 10 m san. Boote mid Kojn und Kuche kürza ois 10 m wern aa Daysaila ("Dogs-Segla") genannt. A Daysaila konn sowohl a Kielboot ois aa a Schwertboot oda a Kielschwertboot sei.
De Windenagie oda Windkroft is a eaneiaboare Energiequej. Dobei wead de kinetische Enagie van Wind, oiso a bewegde Luftmasse vo da Atmospheare, technisch gnutzd. De Windenagie wead seit'm Oitadum gnudzd. In da Vagongaheit is de Windenagie voa oim vo Windmuihn oda Seglschiffal gnutzd worn. Heit is de Stromeazeigung mid Windkroftanlogn de mid grousem Obstand wichtigste Foam vo da Windenagieanudzung. Weidane modeane Nutzungsfoama san in da privatn Seglschifffoaht z findn. Windenagieradl in Bayern Seglyacht af'm Starnbeaga Sää Kite-Surfa Dia-Show vo da Buida-Kategorie "Wind turbines in Germany" Portal „Windenergie“ ba da Agentua fia Eaneiaboare Energien Bundesvaband WindEnergie (Deitschland) Feadagsejschoft Windenagie (Deitschland) Bundesvaband Kloawindolong (Deitschland) IG Windkraft (östareichische Intressnvatretung fia Windenagiebetreiba, -hersteja und -feadarer) EWEA: Eiropäischa Windkroftvaband (englisch) Informationen zur Windenergie beim Bundesministerium für Wirtschaft und Energie Windenergiedatenbank mid Windparks, Bereiche, Heasteja, Buida und vui ondare Informaziona Live-Iatdogung vo da aktuejn Windenagie-Eihspeisung in Deitschland Windenagie-Eihspeisung in Deitschland ob'm 1. Jenna 2012 Deitschlandkoartn „Kroftweake und Windleistung in Deitschland“ (PDF; 2,40 MB) Umwejdbundesamt
A Windmui is a technisches Bauweak, wo mid Windenagie Orbadn varichtn duad. Moast san Windmuin ois Muin gnuzd worn. Desweng hoassen olle sejchane Oologn Windmuin, aa wanns andane Orbadn mochan, wie zan Beispui Sagln (Sägeweak), Ejpressn oda Wossapumpn. Windmuin ghean za de ejtasdn Kroftmaschiina vo da Menschheit, de wo ned duach Musklschmoiz ootriebn wean. Nua de Nutzung vo da Wossakroft deafad no ejta sei und wor a wichtiga. Oba ibaroi do wo ma Wossaradln ned eihsetzn hod kina, worn de Windkroftmaschiina de wichtigstn Kroftmaschiina in da voaindustriejn Zeid. Commons: Windmuin – Oibum mit Buidl, Videos und Audiodateien Deutsche Gesellschaft für Mühlenkunde und Mühlenerhaltung (DGM) e.V. Rüdiger Hagen, Historische Mühlen und ihre Technik, Leipzig 2004 (Leseprobe Online bei Google-Books@1@2Vorlage:Toter Link/books.google.de (Seite nicht mehr abrufbar; Suche in Webarchiven)) Buidln vo oide Muin Muinmuseum Campo de Criptana Mühlenmuseum Gifhorn Windmuin in Ostfriesland Zeit, dass sich was dreht. In: Spiegel Online – Schulspiegel, über Mühlenexperten Sechsflüglige Segelgatterbockwindmühle, Ukraine
A Motoa [ˈmoːtoːr] (auch [moˈtoːr]; lateinisch mōtor ‚Beweger‘) is a Maschiin, de wo rein mechanisch orbadn duad. Dozua wead oa Enagiefoam, z. B. thermische, chemische oda elektrische Enagie, in Bewegungsenagie umgwandlt. In da Regl ham Motoan a Wejjn, de wo in Rotation brocht wead und so a mechanische Voarichtunga, wia a Getrieb, ootreibt. Ausnahma san Raketnmotoan und Linearmotoan. Zua Zeid wean Vabrennungsmotoan und Elektromotoan am haifigstn. Vaschiedane Elektromotoan A Vabrennungsmotoa (Mercedes-V6-Rennmotoa) Commons: Motor – Sammlung vo Buidl, Videos und Audiodateien
Da Werner Faymann (* 4. Mai 1960 in Wean) is a ehemoliga österreichischa Politika. Ea wor ob am 8. August 2008 Bundesparteivoasitzenda vo da SPÖ und ob am 2. Dezemba 2008 östareichischa Bundeskanzla. Am 9. Mai 2016 is a vo de zwoa Ämta zweng parteiinternan Diffarenzn zruggdredn. Commons: Werner Faymann – Sammlung vo Buidl, Videos und Audiodateien Biografie, Kontaktangaben und Debattenbeiträge ab 1996 von Werner Faymann im östareichischen Parlament Netzseitn vom Werner Faymann
As Boitikum is a geografischs und histoarischs Gebiet in Noadosteiropa on de Gstodn vo da Ostsee sidli vom Finnischn Meeabusn mid ana Bevejkarung vo uma 6 Milliona Menschn und ana Fläch vo uma 175.000 km². Dazua rechnt ma de Stootn Estland, Lettland und Litaun, de aa ois boitische Stootn bezoachnt wean. Commons: Baltische Stootn – Sammlung vo Buidl, Videos und Audiodateien Nordost-Institut Institut für Kultur und Geschichte der Deutschen in Nordosteuropa e. V. (IKGN) in Lüneburg vifanord Virtuelle Fochbibliothek vo Nordeiropa und em Ostseeraum
Burgheim is a Moakt im obaboarischn Landkroas Neiburg-Schroomhausn. Da Ort liegt in da Planungsregion Ingoistod. Da Markt hat 12 Ortsteile: Des remische Kaschtöi Parrodunum war z´midden im heitig´n Burgheim. Eigentlich worn´s ja zwoa Kastell: Des oana war auf´m Kirchenhügl, des andere so ummara 500 Meter weiter Richtung Sonnaaufgang. 1093 is Burgheim easchtmois urkundlich erwähnt worn. Um 1100 ham de Grafn vo Lechsgemünd a Burg auf dem Kirchenhügl baut - einfach auf de remisch´n Stoana drauf. Und weil des ned glangt hat, hamm´s a no de oidn Stoana fia eanan Neubau herg´numma, de Bandit´n. Als Markt is Burgheim easchtmois 1336 gnannt worn. 1505 is der Ort an de "Junge Pfalz Neuburg" gfoin und is 1542 protestantisch gworn. 1777 g´hört da Ort zu Kurbaiern. Seit 1818 is des de heitige politische Gmoa. Im Zwoatn Wöidkriag hamm´s de Gmoa teilweis zeaschtärt, und a bisserl war´n do a paar Burgheima selba schuld. Bei dera Gebietsreform - so zwischn 1972 und 1976 - da ham´s de Gmoana Ortlfing, Biding, Dezenacker, Illdorf, Längloh sowia Wengen, Eschling, Moos, Straß, Leidling und Kunding z´samm g´schmissn. Der gemeine Burgheimer hoaßt in da einheimischen Sprach a gern amoi "Zwoaring" - wia des friachare Kupfagejd, des wos ma vorm Euro amoi
Ecocho is a Intanetsuachmaschin, vo Australischn Leit aus Sydney werads betriem. Des Bsondere is, dass de füa jede 1000ste Suachanfrag de wo gmacht werat bis zu zwoa Bam pflanzn. De wo dro arban machn des ned nur fürd umwoid, sondan a wia a richtigs Gschäft, wos si mit Werbung finanzian duad. Da Werbespruch von Ecocho is "You search - we grow trees", wos so vui hoaßt wia "Du suachsch, und mia pflanzn Bam". Der Nam Ecocho kump vo dem Woat eco, wos Umwoid hoaßt, und Woat cho, wos im Japanischn so vui bedeit wia suba oder bsundas is. Wos no bsundas is, is, das as bei Ecocho a weisse und a schwarze Version gibt. De schwarze Version spart nämlich bei de oidn Buidschirm, de wo no mit a Röhrn genga, Strom. Echocho wiad betriam durch de Suachmaschin' Yahoo, weil se do mit denane an Vertrog gschlossn ham. Friara hods des ganze a no mit Google gem, aber de hom gsogt de von Ecocho hättn si ned an an Vertrog ghoidn, und den desweng wiada kündigt. Des is oa Grund, warum Ecocho jetzt wiada a bor weniga Leit hod, de wos a hernemma. Des wo ma bei Yahoo eingem duad, griagt
Da Schaitberger Joseph (* 19da Meaz 1658 in Dianbeag bai Halain, Eazschdift Soizbuag; † 3da Oktoba 1733 in Niambeag) woar a efangelischa Prediga, Glaumbskembfa und Beagmau. Da Schaitberger Joseph is im 1686ga Joa ois Rebel und Keza aus'n Soizbuaga Laund gjogt woan, nochdem a in efangelischn Glaum unta de Beagmauna de in de Soizbeagweak goawat haum, predigt hod und a Zeidl in da Schdod Soizbuag dafia aigschbead woa. Ea is daun ois Exulant noch Niambeag gaunga und hod fu doat aus efangelische Sendbriaf hoam ins Soizbuagarische gschikt und seine Laundslaid und Glaumsbriada in Dianbeag und a im heit diarolarischn Defreggndoi aufgruafn, dass schdaundhoft blaim soin und si ned fu da bischeflichn Gewoit zan katholisch wean zwinga lossn soin. Im 1710a Joa san seine 24 gsaumitn Sendbriaf oisa drukde aussa kema und in da gaunzn siddeitschn Region waid fabroat gwen. Duach seine Schriftn und Briaf is da Schaitbeaga Sep so wos wia da gaisdige Aunfiara fu de efangelischn Leit im Eazschdift Soizbuag woan und hod fü dazua baidrong, das si de wias fum Eazbischof Leopold Anton fu Firmian im 1731ga Joa foa de Woi gschdöd woan san, liawa s'Laund falossn haum ois wia dass zan katholischn zruk gaunga wan. Ungefea 26.000
Oidreichenau (amtli: Altreichenau) is a Dorf in da Neireichenauer Gmoa im Landkroas Freing-Grofanau. Oidreichenau liegt am Fuaß vom Dreisessel im Boarischn Woid. Im Ofang des 17. Joarhundats hod da Grundherr vo Rannaridl, da Freiherr Heinrich vo Salburg, dem ReichenbergerAchatz, Bua vo dem Hobelberger Hittenmeister Reichenberger Heimeram, de Erlaubnis gem im Woid a Glashittn zu baun, de er zeascht moi Reichenau gnennt hot, späda dann Oberreichenau und Oidreichenau (hochdeitsch Altreichenau). Gfertigt hot er in derer Glashittn Fensterglos, Glasl und Bettl. 1661 verkaft da Reichenberger Christoph de Hittn an den Jandlsbrunner Richter Hans Adam Göschl, der dann in Neireichenau a neie Glashittn baut hot und de Hittn in Oidreichenau afgibt. Mit da Säkularisation 1808 wird a Steierdistrikt Oidreichenau gmacht, der mit da Gmoabuidung 1818 in da Gmoa Oidreichenau afgeht. De Gmoa besteht dann bis 1977, ois mit da Gebietsreform in Bayern de Gmoa in d Gmoa Neireichenau eigliedert wird. Pfarrkircha St. Sigismund (1932 baut) DJK-SV Altreichenau Altreichenau im Genwiki
Branntweinhäuser is a Dorf in da Neireichenauer Gmoa im Landkroas Freing-Grofanau. Branntweinhäuser liegt am Fuaß vom Dreisessel im Boarischn Woid. A Branntweinhaus is a Bau, do wo de Abfoi vo a Brauerei zu Schnaps brennt wern. Meist warn do mehrere Heiser mit dera Aufgab nebnanand. Und doher hot da Ort sein Nam. Branntweinhäuser hot bis zum End 1977 zua Gmoa Oidreichenau ghert. Nochdem de Gmoa mit da Gebietsreform zu Neireichenau kemma is, gherts nocha iatzad do dazua. Branntweinhäuser im Genwiki
Zwetschgnwossa oda Zwetschgnschnops, aa Schliwowitz oda Schligowitz, is a stoaks, foabloses äukoholisches Drangl, a Obstla, dea wos aus Zwetschgn gmocht wiad. Da Zwetschgnschnops wiad aus vagorane Zwetschgn brennt. Zwetschgnwossa kaun ma si leicht söwa mochn, deshoib gibtsas a nua sötn im Supamoakt. Oba ma braucht zum Brennan a Lizenz. In Östareich sogt ma zum Zetschgnwossa oft Schliwowitz oda Schligowitz, wos da serbisch-krowodische Nauman vom Zwetschgnschnops is (slivovica). Aufm Balkan is des dea Voiksschnops, so wia da Wodka in Russlaund. A guads Zwetschgenwossa hod mindastens 40 Prozent und kaun a ois Saunaaufguss vawendt wean. Schlehaschnops
Moos is a Ortsteil von da Gmoa Burgheim. Da Ortsmittelpunkt is a kloane Kapoin. Moos wor vor da Gmeindegebietsreform in Bayern a eignständige Gmoa und besteht aus uma 70 Gebäude (Häusa und Stallunga). Im sidlichn Rand vom Dorf fliaßt de kloane Paar, de ind Donau mündet. An dem Boch befindt si de Moosmühl, in der bis in die 1960er Joa no Mej gmahln worn is. Heit werd die vorhandne Wossakroft zur Erzeugung vo Strom (uma 10.000 W Spitznleistung) gnutzt. Im Moment findt a Diskussion stott, ob ma den Ort umsiedeln suiad, wei er im Lwarflutungsgebiet vo da Donau liegt und in den letztn Joa mehrmoils grouße Schädn durch Iwaschwemmunga entstandn san (1999, 2002, 2005). Bayerischer Rundfunk: Fliehen oder bleiben, Dokumentarfilm über die Umsiedlungs-Kontroverse in Moos@1@2Vorlage:Toter Link/www.br-online.de (Seite nicht mehr abrufbar; Suche in Webarchiven)
Da Heinz Paula (* 24. Mai 1951 in Burgheim) is a bayrischa Politiker (SPD). Nach am Abitur 1972 hod da Paula bis 1975 a Studium fias Lehramt an Grund- und Hauptschuin absolviat und nocha hod a ois Lehra gorwad, zletzt an da Goethe-Hauptschui in Augschburg. Da Heinz Paula is voeirat. Da Paula is 1975 in die SPD eitretn und is seit 1999 Vorsitzenda vum SPD-Unterbezirk Augschburg. Seit 2000 is er außerdem stejvatretender Vorsitzenda vum SPD-Bezirks Schwom. Von 1990 bis 2002 hod da Paula im Stodrat vo Augschburg ogheaht. Seit 2002 is ea Mitglied vum Deitschn Bundestag. Duat is a seit 2005 stejvatretenda Vorsitzenda vo da Deitsch-Slowenischn Parlamentariergruppn. Da Heinz Paula is oiwei üba de Landeslistn Bayern in den Bundestag eizogen. Website vum Heinz Paula Biografie beim Deitschen Bundestag